КОМИ РЕСПУБЛИКАЛÖН ОЛАНПАС

**«Коми Республикаын бöрйысьöмъяс, референдумъяс да юасьöмъяс йылысь» Коми Республикаса Оланпасö вежсьöмъяс пыртöм йылысь**

Примитöма Коми Республикаса

Государственнöй Сöветöн 2009 вося вöльгым тöлысь 12 лунö

**1 статья.** Пыртны **«**Коми Республикаын бöрйысьöмъяс, референдумъяс да юасьöмъяс йылысь» Коми Республикаса Оланпасö(Коми Республикаса государственнöй власьт органъяслöн индöд-тшöктöмъяс, 2007, 1 №, 4657 ст.; 2 №, 4704 ст.; 10 №, 5027 ст.; 2008, 6 №, 272 ст.; 2009, 12 №, 198 ст.) татшöм вежсьöмъяс:

1. 10 статьяса 8 юкöнö содтыны татшöм абзац:

«Мутасса бöрйысян комиссия аппаратлöн уджöн юрнуöдö мутасса бöрйысян комиссиялöн аппаратса юрнуöдысь. Мутасса бöрйысян комиссиялöн аппаратса юрнуöдысьöс индöны чинö мутасса бöрйысян лöсялана комиссиялöн уджмогъяс збыльмöдан кадколаст вылö.».

2. 20 статьяын:

1) 2 да 3 юкöнъясын «дон босьттöг» кывъяс вежны «мынтысьтöг» кывйöн;

2) 4 юкöн гижны тадзи:

«4. Государственнöй (республиканскöй) да муниципальнöй телерадиовещание организацияясса каналъясын, кодъяс уджалöны Коми Республика мутасын, дон босьттöг эфирнöй кад, а тайö статьяса 6 юкöнын индöм случай дырйи сiдзжö дон вылö эфирнöй кад сетöны лöсялöмöн пасйöм кандидатъяслы, кандидатъяслысь списокъяс пасйысь бöрйысян öтувъяслы öткодь условиеяс вылын (эфирнöй кадлöн кузьта, эфирö петан кад да мукöд условие). Государственнöй (республиканскöй) да муниципальнöй телерадиовещание организацияясса каналъясын дон босьттöг эфирнöй кад сетсьö öткодь условиеяс вылын референдум нуöдöм кузя водзмöстчысь группалы да референдумын участвуйтысь мукöд группалы, кодъясöн выступайтöны Федеральнöй оланпаслöн 42 статьяса 2 пунктын индöм общественнöй öтувъяслöн (налöн чина юкöдувъяслöн) юрнуöдысь органъяс, референдум индöм йылысь решение официальнöя йöзöдöм бöрын сэк, кор наöн вöзйöм кандидатъяслысь списокъяссö сетöма Россия Федерацияса Федеральнöй Собраниелöн Государственнöй Думаын депутат мандатъяс юклiгкежлö да (либö) Коми Республикаса Государственнöй Сöветын, муниципальнöй юкöнлöн бöрйöм органын референдум кежлö либö наöн вöзйöм кандидатъяслöн федеральнöй списокъяслы сетöма депутат мандатъяс «Россия Федерацияса Федеральнöй Собраниелöн Государственнöй Думаса депутатъясöс бöрйöм йылысь» Федеральнöй оланпаслöн 821 статья серти.

Государственнöй (республиканскöй) телерадиовещание организацияяслы колö сетны тайö статьяса медводдза абзацын индöм эфирнöй кадсö пасйöм кандидатъяслы, бöрйысян öтувъяслы Коми Республикаса Государственнöй Сöветö бöрйысьöмъяс вылын бöрйысьöм водзын агитируйтöм могысь, а сiдзжö водзмöстчысь группалы Коми Республикаса референдум нуöдöм кузя да референдумын участвуйтысь мукöд группалы, кодöс индöма тайö статьяса медводдза абзацын, Коми Республикаса референдум юалöмъяс кузя агитируйтöм могысь.

Муниципальнöй телерадиовещание организацияяслы колö сетны тайö юкöнса медводдза абзацын индöм эфирнöй кадсö пасйöм кандидатъяслы, бöрйысян öтувъяслы меставывса асвеськöдлан органъясö бöрйысьöмъяс вылын бöрйысьöм водзын агитируйтöм могысь, а сiдзжö водзмöстчысь группалы меставывса референдум нуöдöм кузя да референдумын участвуйтысь мукöд группалы, кодöс индöма тайö юкöнса медводдза абзацын, меставывса референдум юалöмъяс кузя агитируйтöм могысь.

Телерадиовещаниелöн лöсялана организациялы эфирнöй кадсö колö сетны сэк, кор теле- да радиопередачаяс чукöртöны медыджыд аудитория.

Бöрйысьöм водзын агитируйтöм могысь, референдум юалöмъяс кузя агитируйтöм могысь тайö юкöнса медводдза абзацын индöм став эфирнöй кадыс, мый сетö государственнöй (республиканскöй) либö муниципальнöй телерадиовещание организация, уджалан лунъясö колö лоны быд канал вылын 30 минутысь оз дырджык, а а сэк, кор телерадиовещаниелöн ста уджыс мунö луннас кык часысь этшаджык, – став уджалан кадысь öти нёльöд юкöнысь оз дырджык.»;

3) 5 юкöнын «став» кыв киритны;

4) содтыны татшöм 6 юкöн:

«6. Бöрйысян öтув, кодi вöзйис водзыджык вöлöм медматысса лöсялана бöрйысьöмъяс вылö кандидат список, мый босьтiс гöлöсуйтöмын участвуйтысь бöрйысьысьяс гöлöс лыдысь 3 прöчентысь этшаджык гöлöс да сiйöс абу сетöма депутат мандат юклiгкежлö, оз вермы пöльзуйтчыны дон босьттöг эфир кадöн, дон босьттöг печатнöй плöщадьöн. Та дырйи бöрйысян öтув лöсялана сёрнитчöм подув вылын вермö босьтны дон босьттöг став эфир кадысь, став печатнöй плöщадьысь сылы урчитöм пайсö либö сылысь юкöнсö сы донысь, мый оз вермы лоны унджык государственнöй (республиканскöй) да муниципальнöй телерадиовещание организацияясöн, государственнöй (республиканскöй) да муниципальнöй периодическöй печатнöй изданиеяслöн редакцияясöн резервируйтöм эфир кадлöн, печатнöй плöщадьлöн донысь бöрйысьöм водзын агитация нуöдöм вылö Федеральнöй оланпаслöн 51 статьяса 6 пункт да 52 статьяса 2 пункт серти. Сёрнитчöм подув вылын, мый индöма тайö юкöнöн, эфир кад да печатнöй плöщадь юклöны дон босьттöг эфир кад, дон босьттöг печатнöй плöщадь юклöм вылö Федеральнöй оланпасöн урчитöм пöрадок серти.».

3. 29 статья киритны.

**2 статья.** Тайö Оланпасыс вынсялö сiйöс официальнöя йöзöдан лунсянь.

Коми Республикаса Юралысь В.А. Торлопов

Сыктывкар

2009 вося вöльгым тöлысь 18 лун

116-РЗ №

Исакова 4 424 пас